पाएं अपने शहर की ताज़ा ख़बरें और फ्री ई-पेपरडाउनलोड करें
रांची। 'पुलिस-पब्लिक हेल्प लाइन विद प्रेस' के तीसरे राष्ट्रीय सम्मान समारोह का आयोजन रविवार को किया गया। इसमें डीआईजी सुबोध प्रसाद व रांची के ट्रैफिक डीएसपी रामनाथ सिंह को उनके बेहतर कार्यों के लिए लाइफ टाइम अचीवमेंट अवार्ड से नवाजा गया।
इसके अलावा अलग -अलग क्षेत्रों में उत्कृष्ट कार्य करने वाले 35 लोगों को भी पुलिस पब्लिक हेल्पलाइन नेशनल अवार्ड देकर सम्मानित किया गया। सम्मानित होने वालों में ओडि़शा, छत्तीसगढ़ और महाराष्ट्र से आए लोग भी शामिल हैं। मुख्य अतिथि विधानसभा अध्यक्ष सीपी सिंह ने कहा कि कानून सबके लिए सामान है। पुलिस और पब्लिक के बीच संबंध बेहतर और सद्भावना पूर्ण बनाने की जरूरत है।
राज्य महिला आयोग की अध्यक्ष हेमलता एस मोहन ने कहा कि पुलिस पब्लिक हेल्पलाइन पुलिस और जनता के बीच हेल्पलाइन का काम करती है। मौके पर पुलिस अधीक्षक (विजिलेंस) विपुल शुक्ला भी मौजूद थे। इस अवसर पर गैंग्स ऑफ वासेपुर के स्क्रिप्ट राईटर जीशान कादरी, चतरा के एसपी अनूप बिरथरे, सरायकेला के एसपी इंद्रजीत महथा को भी सम्मानित किया गया। कार्यक्रम के सफल आयोजन में मो. शाहिद खान, मो. सरफराज कुरैशी, रमाशंकर प्रसाद जुटे रहे।
आगे की स्लाइड पर उनकी भी तस्वीरें जो हुए कार्यक्रम में सम्मानित -
फोटो - संजय कपरदार।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva zho_Hant eng_Latn